Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani mentoreina toimivat Kathryn Kuhlmanin työ -
ja äiti Teresa.
Nyt hän haluaa jakaa sinulle samaa rohkeutta, voimaa ja myötätuntoa, -
joissa hän toimii.
Oletko valmis vastaanottamaan?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Seurassani on tri Michelle Corral.
Mieleeni ei tule parempia mentoreita -
kuin kaksi mentoriasi.
Kohtasit yliluonnollisuuden ensimmäisen kerran 17-vuotiaana.
Koin Jumalan voiman, kun pelastuin 17-vuotiaana.
Kuuntelin alttarikutsua, ja Pyhä Henki kosketti minua.
Mutta sisälläni oli taistelu. Halusin ottaa vastaa Kristuksen, -
mutta tilanteeni ja taisteluni oli uskoakseni sama kuin monilla.
Jos otan Jeesuksen vastaan, pystynkö elämään Jumalalle?
En halunnut olla tekopyhä. Halusin ottaa vastaan Kristuksen, -
mutta yhtäkkiä sisälläni käytiin taistelua.
Tunsin kahden käden nostavan minut.
Halusin mennä eteen, mutten tiennyt, pitäisikö minun.
Kaksi kättä nostivat minut, ja samassa olin edessä ja itkin itkemistäni.
Sitä kesti kolme päivää.
Sitä kutsutaan todella uudestisyntymäksi, -
kun saa olla Jeesuksen veren pesemä ja syntyy uudesti.
Mitä tapahtui koko perheellesi hyvin pian sen jälkeen?
Heti pelastuttuani äiti huomasi minussa muutoksen.
Olen 1960-luvun sukupolvea.
Hän huomasi niin ison muutoksen, että hänkin alkoi käydä siellä.
Hän syntyi uudesti, samoin koko perheeni.
He palvelevat Jumalaa yhä.
Minulle tapahtui jotain hyvin samankaltaista.
Koin saman pelastumisen ihmeen suunnilleen samoihin aikoihin.
Sitten sain puhelun naiselta nimeltään Kathryn Kuhlman.
Aloit käydä hänen kokouksissaan.
Mitä sait tietää siellä?
Olin henkikasteen jälkeen ollut mukana -
helluntaiseurakunnan toiminnassa.
En kuitenkaan tiennyt, mitä oli tuntea voitelu.
Kuhlmanin kokouksessa näin Jumalan läsnäolon ensikertaa.
Näin Jumalan kirkkauden siinä kokouksessa.
Istuin kolmannella parvella. Kuhlman kutsui esiin jonkun sokean.
Yhtäkkiä sali pimeni. Näin kuin ukkosenjohtimen, -
joka alkoi penkkirivin yhdestä päästä ja ulottui toiseen päähän.
Se kosketti pikkupoikaa, joka oli syntynyt sokeana, ja paransi hänet.
Se muutti elämäni.
Jos sinun pitäisi mainita yksi asia, jonka opit Kuhlmanilta, mikä se olisi?
Niitä on monia. Yksi on itselle kuoleminen.
Tee Pyhästä Hengestä paras ystäväsi. Riipu Hänestä kaikessa.
Antaudu Hänelle. Älä murehduta Häntä.
Kysy aina, mitä Hän tekisi, ja tee Hänelle tie. Hän asuu meissä.
Hetkinen. Tarkoitatko, että kysyt Häneltä lupaa toimia? - Juuri niin.
Kerro esimerkki.
Palvelutyössä mutta myös arjessa täytyy antautua Hänelle kaikessa.
Room. 8:ssa sanotaan, että meillä on Hengen todistus.
Tämä erityinen todistaja auttaa meitä johdatuksessa.
Olen oppinut riippumaan Hänestä enemmän kuin mistään luonnollisesta.
Jos joku kertoo jotain, jonkin ajankohdan tai tapaamisen, -
kysyn aina ensin Pyhältä Hengeltä: "Onko sen tarkoitus mennä näin?"
Jos tunnen voitelun, tiedän, että Hän johdattaa sitä kohti.
Ellei voitelua tunnu, jätän sen sikseen.
Jos tuntuu este, tiedän, ettei se ole Hänen tahtonsa.
Tiedän, että Pyhä Henki antoi sinulle valtavan rohkeuden, -
kun oivalsit, että Hän halusi sinun tekevän jotain.
Nuorena naisena menit hengenvaaralliseen tilanteeseen.
Kun rakastaa Jeesusta ja on Hengen kastama, -
tämä on suurimpia Hengen lahjoja.
Rakastumme Jeesukseen ja tulemme rohkeiksi Jumalan asioissa.
Se on Pyhän Hengen työtä meissä.
Minulla oli taakka sieluista Kiinassa.
Järjestin retken. Olimme menossa palvelutyömatkalle Filippiineille.
Päätin järjestää retken Kiinaan.
Halusin viedä sinne Raamattuja.
Olisit voinut joutua vankilaan, kun veit Raamattuja Kiinaan. - Aivan.
Etenkin kiinankielisiä. Raamatut eivät olleet englannin kielellä.
Olin rukoillut sitä. Kokosimme matkaryhmän.
Teimme yhteistyötä maanalaista kirkkoa auttavan järjestön kanssa.
Päätimme viedä 30 ihmistä. Kaikkien oli määrä salakuljettaa Raamattuja.
Kun tapasimme yhteistyöjärjestön Hongkongissa, he ilmoittivat, -
etteivät kaikki 30 voi tehdä niin. Vain yhdeksän voi osallistua.
Valitsimme yhdeksän henkilöä, joita ei haitannut vaarantaa henkeään -
ja viedä matkalaukuissaan Raamattuja tietäen, että laukut avataan.
Ei ollut muuta vaihtoehtoa. Ne avataan.
He luottivat, että Jumala sokaisee vartijoiden silmät, -
niin että avatessaan matkalaukut he eivät näe Raamattuja.
Pyhä Henki teki siellä jotain huikeaa. Puhutko kiinaa? - En.
Puhuiko joku muu ryhmästänne? - Ei.
Mitä tapahtui? - Saimme Raamatut rajan yli.
Laukkuni avattiin. Pyhä Henki oli antanut minulle strategian.
Hän käski pakata kosmetiikan vaatteiden päälle.
En tiennyt, että 1980-luvulla kiinalaiset rajavartijat -
eivät tunteneet kosmetiikkaa ja länsimaisten naisten pukeutumista.
He keskittyivät juttelemaan keskenään eivätkä huomanneet Raamattujani.
Kun pääsimme Kiinaan, tekemisiämme seurattiin tiukasti.
Seurassamme oli jatkuvasti vartija.
Emme saaneet pitää edes huoneemme avainta.
Kun rukoilimme, anoin Jumalalta: -
"Tulimme tänne henkemme uhalla. Tarvitsemme keinon tavoittaa ihmiset."
"Perässämme on jatkuvasti vartija. Emme puhu kiinaa. Mitä teemme?"
Kävin Kiinassa siihen aikaan.
Tulkit, jotka hallinto määräsivät minulle, -
eivät tulkanneet, mitä sanoin.
He muuttivat kaiken, mikä oli tärkeää.
Aivan. Tiesimme, että niin käy. Yhteistyöjärjestömme kertoi meille.
Meidät kutsuttiin puhumaan "ystävyysvaihtona" kirkkoon.
Menimme sinne. Tiesin, että tulkkini puhui omiaan.
Hän ei tulkannut niin kuin puhuin.
Jälkeenpäin menimme sisäpihalle tekemään tuttavuutta.
Vartija meni käymään muualla.
Hän kielsi meitä tiukasti puhumasta kenellekään kasteesta.
Me yhdeksän... Lausuin rukouksen: -
"Pyhä Henki, anna minulle sanat puhua niin, että he ymmärtävät."
Yhtäkkiä kolmestakymmenestä ryhmäläisestä ne yhdeksän, -
jotka olivat salakuljettaneet Raamattuja, alkoivat puhua kiinaa.
Kaikki yhdeksän.
Aloimme puhua mandariinikiinaa.
Kiinalaiset sisäpihalla muodostivat jonoja -
ja alkoivat laittaa käsiämme päänsä ja polviensa päälle, -
jotta rukoilisimme heidän puolestaan.
Noin seitsemän minuutin kuluttua vartija tuli ja keskeytti meidät.
Hän sanoi: "Kielsin puhumasta kasteesta."
"Kirjoittakaa nimenne kirjaan."
Kirjoitimme, eivätkä he sanoneet enää mitään.
Jumala näyttää sinulle Pyhän Hengen kautta yliluonnollisia strategioita.
Kerro punaisesta puvusta.
Kävin uudelleen Kiinassa useita vuosia myöhemmin.
Olin Hongkongissa menossa sinne. Olin tutustunut kulttuuriin, -
kiinalaiseen ajatusmaailmaan ja muuhun.
Herra kehotti minua pukemaan punaisen puvun, jossa on kultaa.
Niinpä hankin punaisen puvun, jossa oli kullan väriä.
Sillä kerralla matkustimme junalla.
Meillä oli matkalaukuissa Raamattuja.
Heti junasta noustessani näin poliiseja. He olivat sotilaspoliiseja.
Paikalla oli myös Kiinan armeijan sotilaita.
He olivat vihreissä ja sinisissä. Sotilaspoliisilla on sininen univormu.
Ajattelin: "Kuinka saan Raamatut rajan yli? Paikka kuhisee poliiseja."
Herra sanoi: "Mene sotilaspoliisin luo ja pyydä häntä kantamaan laukkujasi."
Menin punaisessa puvussani. Punaiseen liittyy siellä taikauskoa.
Kysyin häneltä: "Voisitko auttaa? Ymmärrätkö englantia?"
Mitä punainen symboloi siellä? - Hyvää onnea, jotain sellaista.
Hyödynsin sitä.
Sen avulla sain jalkani oven rakoon, jotta voin julistaa evankeliumia.
Olit kuin neito pulassa. "Auttakaa." - Aivan.
Uikutin: "En pysty kantamaan näitä. Voisitko auttaa?"
Miehet ottivat laukkuni, jotka olivat täynnä Raamattuja, -
ja kantoivat ne rajan yli.
Olisit voinut antaa jokaiselle edes Raamatun. No, ei sentään.
Kerran niin kävi.
Olin lähdössä Kiinassa. Näin nuoren kiinalaissotilaan yksinään.
Herra sanoi: "Sinun henkesi tai hänen." Tiesin, mitä Hän tarkoitti.
Joko joudun vankilaan tai pelastan hänet antamalla hänelle Raamatun.
Menin hänen luokseen ja tarjosin Raamattua.
Hän avasi sen, otti sen eikä mitään tapahtunut. Hän sai evankeliumin.
Hepreassa on siihen sana. Se on "chutspa", kantti.
Michellen voitelu, joka vaikuttaa nytkin täällä, vahvistui, -
kun hän tapasi äiti Teresan.
Haluaisitko sinäkin vaeltaa samassa lempeydessä ja myötätunnossa -
kuin äiti Teresa?
Jatkamme hetken kuluttua siitä tarttuvasta voitelusta.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet katsojat lähettävät palautetta katsottuaan ohjelmaa.
Kiitän Herraa ohjelmastanne. Olette siunaus sukupolvellemme.
Olen kärsinyt kuumeilusta kaksi vuotta. Lääkkeet eivät enää tehoa.
Katsoin Robert Hendersonin jakson taivaan oikeusaleista.
Kuume lähti heti, kun rukoilin hänen kanssaan.
Olen terve tänäkin päivänä.
Olen Ruth. Olen katsonut ohjelmaanne monta vuotta.
Se on siunannut meitä paljon. Kun on vaikeaa, katson videoitasi -
ja Herra koskettaa ja antaa uskoa jaksaa.
Olen parantunut ja vapautunut monta kertaa, kun vihollinen on hyökännyt.
Messias Jeesus Kristus on meille suuri siunaus kauttanne.
Jos ohjelma on koskettanut sinua, -
kerro siitä meille osoitteessa sidroth.org/praise.
En koskaan tavannut äiti Teresaa.
Vietit paljon aikaa hänen kanssaan.
Kerro yksi häneltä oppimasi asia, joka voi vaikuttaa katsojiimme.
Opin näkemään Jeesuksen jokaisessa ihmisessä.
Opin, ettei ikinä pidä syrjiä ketään ihonvärin tai uskonnon perusteella -
vaan rakastaa kaikkia, niin kuin Jeesus rakasti heitä, -
ja yrittää kulkea äiti Teresan jalanjäljissä.
Hänelle kaikki olivat tärkeitä.
Niin. Hän haki kadulta ihmisen, joka oli jätetty kuolemaan.
Hän sai ihmisen tuntemaan kuin tämä olisi tärkein ihminen maailmassa.
Tapasit hänet monesti. Olit hänen kokouksessaan Los Angelesissa.
Mitä siellä tapahtui? Sait voitelun.
Niin sain. Minut kutsuttiin kokoukseen, jossa olisi äiti Teresa.
Talo oli täynnä. Se oli pieni talo Edgeware Streetillä Los Angelesissa.
En tiedä, miksi minut kutsuttiin. Siellä oli noin sata ihmistä.
Tulin hieman myöhässä.
Talo oli täynnä. Minut ohjattiin seisomaan äiti Teresan viereen.
Hän oli puhumassa. Aloin itkeä hillittömästi.
Miksi itkit? - Aloin tuntea Jumalan voiman.
En ollut aiemmin kokenut mitään niin voimakkaasti.
Ajattelin nolaavani itseni äiti Teresan edessä.
Mutta hän katsoi minua kuin sanoakseen: "Ymmärrän, miksi itket."
Hän ei puhunut mitään, mutta tiesin hänen ymmärtävän.
Sen jälkeen huomasin valtavan muutoksen elämässäni.
Sait hyvin tärkeän voitelun.
Mitä seuraavassa kokouksessasi tapahtui sen jälkeen?
Heti seuraavassa kokouksessani ihmisiä alkoi parantua ja vapautua.
Matkoillani kansakunnissa ihmisiä nousi pyörätuoleista.
Kerran olin menossa Filippiineille kokoukseen Araneta Coliseumille.
Kun koneemme oli aamulla laskeutumassa, -
Herra sanoi: "Lähetin sinut tänne yhden henkilön takia."
Mutta se oli iso kokous. Kymmeniätuhansia ihmisiä. - Niin.
Sinä iltana oli kymmeniätuhansia.
Mutta kun kone oli laskeutumassa, Herra puhui minulle selvästi yhdestä.
Tiesin, ettei Hän kuljettaisi häntä luokseni.
Minun piti etsiä hänet. Sen opin äiti Teresalta.
Lähteä etsimään sieluja, eksyneitä, nälkäisiä, rikkinäisiä.
Niitä, joilla ei ole ketään.
Tiesin, että minulla oli tehtävä, ei vain Araneta-areenalla.
Minun piti löytää se yksi.
Seuraavana aamuna lähdin pikku matkalle -
paikkaan nimeltään Tala.
Se oli leprasairaala. Koin hengessäni, että löydän hänet sieltä.
Pyysin hoitajaa esittelemään minulle leprasairaalaa.
Halusin jakaa ihmisille lahjoja ja rukoilla heidän puolestaan.
Tiesin sydämessäni, että löydän hänet sieltä.
Etsit yhtä. Mutta siellä oli iso joukko leprasairaita. Miltä he näyttivät?
Heillä oli erimuotoisia leprasairauksia. Osalla se oli edennyt pidemmälle.
Toki tajuat, että se tarttuu helposti. Se ei haitannut sinua.
Ei. Minulla oli tehtävä Jumalalta. Menin osastolta toiselle.
Kun pääsin loppuun, kysyin hoitajalta, onko osastoja vielä.
Hän sanoi: "On, mutta siellä on muitakin kuin leprasairaita."
Sanoin, että mennään sinne.
Puolet osastolla sairasti lepraa, puolet jotain muuta.
Kävelin sisään, ja siellä hän oli.
Tyttö istui siellä. Hän näytti minusta 10-vuotiaalta.
Hän oli lepran peitossa päästä varpaisiin.
Onko se kivulias sairaus? - Joillekin se on.
Tytön lepramuoto oli hyvin kivulias.
Hänellä oli ihomuutoksia kasvoissa, käsissä, kaikkialla.
Seisoin pari minuuttia ja sanoin sitten: "Hei, pikkuinen."
"Voinko ottaa sinut syliini, jotta voimme vähän jutella?"
Hän oli todella kohtelias. Hän sanoi: "Ei haittaa."
Varmaan kukaan ei ollut tehnyt niin. - Ei niin.
Otin hänet syliin ja silitin hänen hiuksiaan.
Kyselin häneltä asioita. Ikää, nimeä, kauanko hän oli ollut siellä.
Olin siellä kymmenisen minuuttia.
Tiesin, että pitää lähteä. Manilaan oli kahden tunnin matka.
Ennen kuin lähdin, päätin kirjoittaa nimeni pikku tarroihin.
Kirjoitin: "Jeesus rakastaa sinua. Michelle-täti rakastaa sinua."
Liimasin tarroja kaikkialle. Käskin jonkun Filippiineiltä huolehtia hänestä.
Kuulin myöhemmin, että tyttö oli orpo. Lähdin sieltä.
Käskin jonkun käydä katsomassa häntä.
Kahden viikon päästä sain sähköpostia. Tyttö oli täysin terve.
Hyvänen aika. Mutta on jotain muutakin.
Mitä hänelle tapahtui?
Hän valmistui opettajaksi. Hän työskentelee nyt opettajana.
Hän on naimisissa. Hän työskentelee järjestössäni rukouspuhelimessa.
Moni varmaan paranee, kun hän rukoilee.
Niin paranee. Kun pidän parantumiskokouksia Filippiineillä, -
hän on mukana tiimissä. Kun hän rukoilee, Henki tulee ihmisten ylle.
Jumalan Henki muutti hänet täysin.
Tiedän yhden asian.
Jumala on yhtä kiinnostunut sinusta kuin siitä pikkutytöstä, -
jolla ei ollut ketään. Kukaan ei halunnut koskettaa häntä.
Se on Jumalamme rakkautta. Monet ovat kuulleet sanan 'voitelu'.
Sitä käytetään hyvin löysästi monissa piireissä.
Mihin voitelua tarvitaan? Mitä hyötyä siitä on?
Ensiksikin tarvitsemme voitelua, koska se saa rakastumaan Jeesukseen.
Voitelu antaa Jumalan voiman mennä läpi kaikesta.
Koen, että joku katsoja käy nyt läpi sietämätöntä koettelemusta.
Pohdit, kestätkö sitä.
Voitelu on kuin öljyä.
Jos valelee jonkin öljyllä, se pompahtaa takaisin.
Sinä nouset tästä kriisistä.
Olet saanut voitelun, jotta voit nousta taas ylös kriisistä, -
ja voitelu saa sinut olemaan pää, et häntä.
Voitelu antaa sinulle voiman.
Voitelulla Herra valmistaa sinulle pöydän vihollistesi silmien eteen.
Kuka sinä oletkin, käyt läpi koettelemuksia ja vaikeuksia.
Et tiedä, miten kestät kaiken.
Tahdon sanoa, että voitelulla elämäsi yllä on tietty tarkoitus.
Voitelun tarkoitus toteutuu vielä, mitä ikinä oletkin käynyt läpi.
Jumala käyttää sitä ja sinua Hänen kunniakseen.
Mieleeni nousee jae, joka sanoo, että voitelu särkee ikeen -
ja kahleen, josta kärsit. Vainon, jota käyt läpi.
Sairauden, jota vastaan taistelet.
Perheenjäsenen, joka on etäällä Jumalasta. Voitelu särkee ikeen.
Koen, että monilla tätä ohjelmaa katsovilla -
on kahleita elämässään.
Joitain sitoo pelko. Joitain sitovat sairaudet.
Herra haluaa särkeä ikeet.
Entä riippuvuudet? - Voitelulla on voima katkaista riippuvuudet.
Tässä hetkessä päästämme voitelun valloilleen Jeesuksen nimessä.
Käskemme voitelun tulla elämääsi.
Joku nostaa nyt kätensä. Hänet voidellaan.
Kielillä puhuminen osoittaa, että Pyhä Henki tulee yllesi.
Jotkut näkevät näkyjä.
Jotkut voidellaan nyt niin, että illalla, kun menet nukkumaan, -
näet unia ja Jumala johtaa sinut tarkoitukseesi.
Joillakuilla palaa tuli sydämessä.
Se on sitä, että Herra sanoo: "Mene eteenpäin, lapseni."
"Ole käytössäni minun kunniakseni."
Joku on pohtinut, lähteäkö palvelutyöhön. Jatkaako palvelutyötä.
Jumala haluaa antaa vastauksen.
Herra sanoo: "Lähde palvelutyöhön."
Jumala sanoo sille, joka pohtii, jatkaako: "Jatka. Ota vastaan voitelu."
Jumala käyttää voitelua Hänen kunniakseen suuremmin -
kuin olisit osannut pyytää tai ajatella.
Aamen. Se tarkoittaa: olkoon niin.
Monet katsojat lähettävät palautetta katsottuaan Yliluonnollista-ohjelmaa.
Minä tilasin Yliluonnollista-Raamatun ja, vau, sen lukeminen on siunaavaa.
Minulla on monia eri versioita, mutta Raamattunne on niistä paras.
Kiitos Raamatustanne!
Viime vuonna molemmat silmäni alkoivat karsastaa.
Oikea silmä kääntyi ulospäin, vasen nenää kohti.
Rukouksen aikana laskin kädet silmilleni. Silmissäni alkoi välkkyä.
Puhuja käski tarkastaa. Katsoin peiliin. Silmäni eivät vaeltaneet.
Äitikin sanoi, etteivät ne vaeltaneet.
Eivätkä ne vaella edelleenkään. Jumala paransi silmäni kokonaan.
Jos ohjelma on koskettanut sinua, -
kerro siitä osoitteessa sidroth.org/praise.
YHTEYTTÄ, UUTISIA, SUORIA LÄHETYKSIÄ.
FACEBOOK: Facebook.com/Its.supernatural.
Ensi viikolla: -
Hei! Olen Rodney Hogue.
Miten eläisit, jos olisit vapaa kaikista linnakkeista?
Katso seuraava Yliluonnollista-jakso.
Kerron, kuinka vapautua ja pysyä vapaana -
demonisista linnakkeista, suurista ja pienistä.
Suomennos: Marianne Tenetz